CELEX: 32022R0005
Language: hr
Date: 2022-01-04 00:00:00
Title: Provedbena uredba Komisije (EU) 2022/5 оd 4. siječnja 2022. o 325. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

5.1.2022   
               
               
                  HR
               
               
                  Službeni list Europske unije
               
               
                  L 1/9
               
            
         PROVEDBENA UREDBA KOMISIJE (EU) 2022/5
         оd 4. siječnja 2022.
         o 325. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:
         
                     (1)
                  
                  
                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.
                  
               
                     (2)
                  
                  
                     Odbor za sankcije Vijeća sigurnosti Ujedinjenih naroda odlučio je 29. prosinca 2021. dodati dva unosa na popis osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.
                  
               
                     (3)
                  
                  
                     Prilog I. Uredbi (EZ) br. 881/2002 trebalo bi stoga na odgovarajući način izmijeniti.
                  
               
                     (4)
                  
                  
                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,
                  
               DONIJELA JE OVU UREDBU:
         
            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. siječnja 2022.
            
               
                  Za Komisiju,
               
               
                  u ime predsjednice,
               
               
                  Glavni direktor
               
               
                  Glavna uprava za financijsku stabilnost, financijske usluge i uniju tržišta kapitala
               
            
         
         
            (1)  SL L 139, 29.5.2002., str. 9.
         
      
      
         
            PRILOG
            
                        (1)
                     
                     
                        U Prilogu I. Uredbi (EZ) br. 881/2002 pod naslov „Fizičke osobe” dodaje se sljedeći unos:
                        „Ashraf Al-Qizani (izvorno pismo: أشرف القيزاني) (pouzdano lažno ime: (a) Ashraf al-Gizani; (b) Abu ‘Ubaydah al-Kafi; (c) Achref Ben Fethi Ben Mabrouk Guizani; (d) Achraf Ben Fathi Ben Mabrouk Guizani). Datum rođenja: 5.10.1991. Mjesto rođenja: El Gouazine, Dahmani, pokrajina Le Kef, Tunis. Državljanstvo: tuniško. Nacionalni identifikacijski broj: 13601334, Tunis. Ostale informacije: vodeći član Islamske države u Iraku i Levantu (ISIL), navedene na popisu kao Al Qaida u Iraku. Vrbovao je za ISIL i internetskim videozapisima navodio pojedince na počinjenje terorističkih djela. Datum uvrštenja u skladu s člankom 7.d stavkom 2. točkom (i): 29.12.2021.”
                     
                  
                        (2)
                     
                     
                        U Prilogu I. Uredbi (EZ) br. 881/2002 pod naslov „Pravne osobe, skupine i subjekti” dodaje se sljedeći unos:
                        „Jund Al-Khilafah in Tunisia (JAK-T) (izvorno pismo: جند الخلافة في تونس) (alias: (a) ISIL-Tunisia; (b) ISIL-Tunisia Province; (c) Soldiers of the Caliphate; (d) Jund al-Khilafa; (e) Jund al Khilafah; (f) Jund al-Khilafah fi Tunis; (g) Soldiers of the Caliphate in Tunisia; (h) Tala I Jund al-Khilafah; (i) Vanguards of the Soldiers of the Caliphate; (j) Daesh Tunisia; (k) Ajnad). Ostale informacije: osnovan u studenome 2014. povezan s Islamskom državom u Iraku i Levantu, navedenom na popisu kao Al Qaida u Iraku. Datum uvrštenja u skladu s člankom 7.d stavkom 2. točkom (i): 29.12.2021.”